**Pentru rugăciune**

*Camelia Oprița*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se cioplește pământul cu genunchii

după aceea sărută cerul

că ești sub el.

Cât de măiastre pot fi aripile visului tău

după rugăciune,

câtă speranță,

câtă energie

vine dinspre cer

ca și cum ai fi pe fundalul infinitului

o pată de lumină.

Pentru Rugăciune

ajunge un cuvânt și ai deja aripi,

ajunge o închinare și ai un Dumnezeu

care să te asculte.

Cioplește pământul cu genunchii.